SPIP

SPIP (Système de Publication pour l'Internet Partagé or Participatif) je slobodný softvér, redakčný systém určený na publikovanie internetových stránok, orientovaný na kolektívnu spoluprácu online.

Tento program, známy pre svoju ľahkú inštaláciu, používanie a údržbu, používajú mnohé sociálne siete, verejné i súkromné inštitúcie. Posledné P v slove SPIP zastupuje slovo partagé (spoločný) alebo participatif (participačný = s účasťou všetkých) v zmysle, že program je určený najmä na kolektívnu spoluprácu online.

Jeho maskotom je lietajúca veverička, čo odkaz na veveričku, ktorá má prezývku 'SPIP' a pri nej je komiksová postava Spirou (Slovo "spip"  v niektorých oblastiach Belgicka naozaj znamená "veverička").

Predstavenie
SPIP je slobodný softvér na riadenie obsahu, ktorý sa používa na stránkach inštitúcií, novín (Webmaster stránky novín Le Monde diplomatique Le Monde diplomatique je jeden z iniciátorov SPIPu), komunitných portálov alebo na vysokoškolských či osobných internetových stránkach.

Technológia
Tento softvér je naprogramovaný v PHP a spolieha sa na databázu SQL.

Stránky webu sa vytvárajú priebežne: obsah uložený v databáze sa formátuje prostredníctvom šablón, ktoré zlučujú značky HTML a vlastné značky SPIPu.
Systém cache zabraňuje automatickému vytvoreniu duplicitnej stránky vždy, keď sa objaví takáto požiadavka: keď sa o to požiada, SPIP v cachei skontroluje, či taká stránka už neexistuje a ak nie je príliš stará, zobrazí ju. Životnosť stránky sa dá upraviť v šablóne.

História 
SPIP bol pôvodne koncipovaný pre stránku uzine.net, potom sa programátori rozhodli, že sa oň podelia pod licenciou GPL. Od svojho vzniku v roku 2001 bol SPIP testovaný aj na stránkach le Monde diplomatique a www.vacarme.eu.org.

SPIP spája cacheový mechanizmus, prihlasovací systém, automatický inštalačný modul, ako aj rozhranie na správu a písanie článkov. Hlavnou funkciou SPIPu je vytváranie dynamických stránok bez potreby ovládania PHP vďaka relatívne jednoduchému systému šablón.

Na začiatku roka 2003 verzia 1.6 umožnila zobraziť rozhranie súkromnej zóny (backendové rozhranie) v niekoľkých jazykoch. Bola vytvorená zóna pre prekladateľov, aby sa zväčšil počet dostupných jazykových mutácií..

V januári 2004 verzia SPIPu 1.7 umožnila riadenie viacjazyčných internetových stránok a mohla sa pochváliť vyhľadávacím modulom a modulom na indexovanie obsahu. Umožnila aj syndikácia (odoberanie) obsahu z iných stránok.

V apríli 2005 bola prepracovaná súkromná zóna z verzie tak, aby zohľadnila ergonomickú analýzu . Dôležitou zmenou pre vývojárov bolo, že jadro SPIPu získalo nový kompilátor. Potom bolo možné vytvárať šablóny so stále zložitejšími funkciami bez toho, aby bolo potrebné kódovanie v PHP.

Mnohé úpravy sú teraz v plnom prúde, ako napríklad prerobenie rozhrania súkromnej zóny do formy šablón.

Verzia 1.9 (1.) uviedla systém zásuvných modulov a ďalšie zmeny, predovšetkým v organizácií súborov komponentov, najmä prechod z prípon ".php3" na prípony súborov ".php".

Verzia 1.9.1 uviedla systém šablón podobný Wikipédii.

Verzia 1.9.2 upravila štruktúru adresárov, aby sa vylepšila symbióza zdrojov.

Verzia 2.0 podporuje viac databáz SQL a uviedla ľahkú šablónu na internetové formuláre.

Verzia 2.1 posilnila koncept modulov spolu so zvýšením bezpečnosti a stability, nové rozhranie na riadenie zásuvných modulov a veľa ďalších funkcií.

Súčasné verzie
Stabilnou verziou od apríla 2010 je verzia 2.1.

Referencie

Externé odkazy 
 Oficiálna webová stránka: Prezentácia, stiahnutie, dokumentácia, atď.
 Spip - slovenčina: stiahnutie SPIPu, elektronický pomocník k SPIPu, dokumentácia, atď.
  Preklad SPIPu
 Riadenie elektronických publikácií so SPIPom
 Programovanie v SPIPe 2.0
 Podrobná história SPIPu
 SPIPovská galaxia

Zdroj 

Redakčné systémy
Slobodný softvér